[{"text_idx": "#000004", "text": "Enhavas iujn ajn de miaj terminoj"}, {"text_idx": "#000010", "text": "Lau\u0306 la unuaj informiloj pri la kongreso, Torino estas \u201curbo, kiu vin surprizos\u201d. Kial? Torino ne estas tiel bone konata kiel Romo, Florenco au\u0306 Venecio. Sed g\u0302i ja estas antikva urbo, la unua itala c\u0302efurbo, grava industria kaj komerca centro, ric\u0302a je arto, historio kaj kulturo. En Torino trovig\u0302as mondfamaj muzeoj, kaj krome g\u0302i estas itala c\u0302efurbo de au\u0306toj, kin-arto, c\u0302okolado kaj kafo."}, {"text_idx": "#000011", "text": "Sidejo de la Olimpiaj Vintraj Ludoj de 2006, la urbo tre aktive organizis ankau\u0306 aliajn internaciajn eventojn. Inter tiuj estis \u201cEu\u0306ropa kanto-festivalo\u201d en 2022, grava teniso-konkurso, kaj internacia libro-kongreso."}, {"text_idx": "#000013", "text": "La kongresejo estos la internacie fama Torina Politeknika Universitato, kiu havas pli ol 160 jarojn da historio. G\u0302i estas unu el la c\u0302efaj teknikaj universitatoj en Eu\u0306ropo, kun c\u0302irkau\u0306 36 000 studentoj."}, {"text_idx": "#000014", "text": "Sed estas multege pli da aferoj por malkovri en la urbo kaj regiono. Do, ne perdu tempon: alig\u0302u nun al la kongreso kaj antau\u0306g\u0302oju viziti la \u201curbon, kiu vin surprizos\u201d."}, {"text_idx": "#000016", "text": "alig\u0302i: aldonig\u0302i, almetig\u0302i, membrig\u0302i, apartenig\u0302i al, ig\u0302i partoprenanto en io.\nbon-venigi: akcepti j\u0302us alvenintan homon au\u0306 novan aferon en maniero afabla kaj kor-gajiga.\nc\u0302okolado: tre bongusta dolc\u0302aj\u0302o, plej ofte brun-kolora."}, {"text_idx": "#000017", "text": "dependi: esti sekvo de (iu situacio).\nen-migri: vojag\u0302i de unu loko al alia por tie restadi kaj tie eklog\u0302i kaj labori.\nevento: aparta, sufic\u0302e grava okazaj\u0302o.\nfestivalo: granda festa kunveno, ofte kun aparta temo, ekzemple pri arto, filmo, muziko au\u0306 simile.\nindividua: unuopa, persona, kiel unu aparta membro de grupo.\nolimpia: rilata al la moderna aro de internaciaj sport-konkursoj okazantaj au\u0306 somere au\u0306 vintre c\u0302iun duan jaron; la nomo devenas de la urbo Olimpio, en Grekujo, kie en la pasinteco okazis famaj ludoj."}, {"text_idx": "#000018", "text": "parto-preni: esti unu el la homoj, kiuj kune faras ion.\npolitekniko: plej supera teknika lernejo.\nsimboli: elvoki au\u0306 prezenti ion alian (ekzemple la signo $ simbolas monon).\nsurprizi: mirigi per subita kaj neatendita okazaj\u0302o.\nteniso: sporto en kiu oni j\u0302etas pilkon per batilo (rakedo) trans reton."}]